text: Leger i maskinhuset, mens far er til møde
  30 juli 2012 kl. 16.28
  I disse dage er kvægavlere, forskere og rådgivere fra hele Norden til kongres i Gråsten. Og mens de udveksler viden og erfaring om moderne kvægbrug, er børnene beskæftiget i maskinhuset - med papirkuglekamp.
  Foreningen "Nordisk økonomisk kvægavl(NØK) står bag konferencen, som tiltrækker ambitiøse landmænd, forskere og rådgiere fra hele Norden. På dagsordenen står blandt andet klimavenlig kvægproduktion og ny teknologi i stalden.
  
  Papirkuglekamp
  Men det er ikke nogen helt almindelig kongres: For mens farmand følger konferencen, hygger ægtefæller og børn sig med alternative aktiviteter. 
  F.eks. en kamp hvor de skal skyde hinanden med papirskugler. 
  Der er planlagt et program for ægtefæller og børn, som udfodrer både kroppen og hovedet. 
  Og for børnene er det også muligt at sove i en grisehytte, som er indrettet til formålet.
  